Lav et referat af nedenstående tekst:

Tekst:
Den 28-årige overkonstabel og ivrige lystfisker Daniel Christensen fra Nørresundby gjorde sit livs fangst, da han Skærtorsdag fik en laks på 21,1 kilo på krogen under fiskeri ved Langå Camping ved Gudenåen. - Jeg troede ikke mine egne øjne, da jeg så kæmpefisken. Jeg vidste, at jeg ikke kunne få den i land alene, så jeg ringede på min mobiltelefon efter en kammerat, der fiskede længere nede ad åen. Han kom til med sit net, men det var alt for småt, så vi måtte begge to en tur i åen for at få laksen i land, fortæller Daniel Christensen. Den 21,1 kilo tunge laks måler 104 centimeter, og ifølge Langå Lystfiskerforening er det den hidtil største laks, der er landet i Europa i år ved lystfiskeri. Daniel Christensens hidtil største fangst var en ørred på omkring tre kilo - men med laksefangsten Skærtorsdag har han fået en ægte lystfiskerhistorie at fortælle venner og familie. Og historien er sand! (Se billederne af kæmpelaksen og hør lystfiskerens kommentar i TV2/Nords nyheder langfredag kl. 19.30.)

Referat:
Lystfisker fra Nørresundby fik en laks på 21,1 kilo på krogen i Gudenåen